CELEX: 62022TN0074
Language: lt
Date: 2022-02-08 00:00:00
Title: Byla T-74/22: 2022 m. vasario 8 d. pareikštas ieškinys byloje Siemens / Parlamentas

2022 3 28   
            
            
               LT
            
            
               Europos Sąjungos oficialusis leidinys
            
            
               C 138/30
            
         
      2022 m. vasario 8 d. pareikštas ieškinys byloje Siemens / Parlamentas
      
      (Byla T-74/22)
      (2022/C 138/35)
      Proceso kalba: prancūzų
      
         Šalys
      
      
         Ieškovė: Siemens SAS (Sen Deni, Prancūzija), atstovaujama avocat E. Berkani
      
         Atsakovas: Europos Parlamentas
      
         Reikalavimai
      
      Ieškovė Bendrojo Teismo prašo:
      pagrindiniai reikalavimai:
      
                  —
               
               
                  panaikinti du 2021 m. gruodžio 8 d. sprendimus, kuriais atmetami laikinos įmonių grupės (jai priklausė Siemens SAS), pasiūlymai dėl pirkimo dalių Nr. 1 ir Nr. 2,
               
            
                  —
               
               
                  panaikinti du sprendimus: dėl pirkimo dalies Nr. 1 skyrimo įmonei Santerne Alsace ir dėl pirkimo dalies Nr. 2 skyrimo įmonei Detection Electronique Française (DEF),
                  
                  subsidiariai:
               
            
                  —
               
               
                  įpareigoti Europos Parlementą sumokėti bendrovei Siemens SAS1 967 994 EUR sumą kaip kompensaciją už žalą, atsiradusią už prarastą galimybę laimėti ginčijamas pirkimo dalis Nr. 1 ir Nr. 2,
                  bet kuriuo atveju,
               
            
                  —
               
               
                  priteisti iš Parlamento bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį dėl dviejų 2021 m. gruodžio 8 d. Europos Parlamento sprendimų, kuriais atmetami pasiūlymai dėl pirkimo dalių Nr. 1 ir Nr. 2 vykstant konkurso procedūrai Nr. 06A70/2021/M004 dėl priešgaisrinės apsaugos sistemos atnaujinimo Europos Parlamento pastatuose Strasbūre, ieškovė remiasi dviem pagrindais.
      
                  1.
               
               
                  Pirmasis ieškinio pagrindas grindžiamas tuo, kad įmonė Siemens SAS buvo neteisėtai pašalinta iš pirkimo dalių Nr. 1 ir Nr. 2. Ieškovė remiasi, pirma, akivaizdžia vertinimo klaida Europos Parlamentui vertinant pasiūlymus ir, antra, skaidrumo principo pažeidimu, nes Parlamentas įmonei Siemens SAS perdavė sugedusį modeliavimo įrankį, turintį lemiamą reikšmę rengiant pasiūlymus.
               
            
                  2.
               
               
                  Antrasis ieškinio pagrindas grindžiamas Parlamento deliktine atsakomybe. Ieškovė prašo atlyginti žalą, patirtą dėl prarastos galimybės laimėti pirkimo dalis Nr. 1 ir Nr. 2.